Isambililo 17
Uzye Angalizi Aakatandalila Ivilongano Yakatwazwa Umu Nzila Ci?
Malembelo ya Ina Klistu aciGliki yakalanda sana pa onsi yaili, Banaba nu mutumwa Paulo. Aonsi yaa yaali aangalizi aatandalilanga ivilongano. Ngu mulandu ci uno yatandalilanga vii? Yasumvile amano kuli vino aina yao yaombelanga Leza. Paulo walanzile ati “tuswilile tukatandalile aina itu,” kuli kuti walondanga ukuyalola vino yaali. Waitemiilwe ukupita intamfu itali sana pakuti akayakomelezye. (Milimo 15:36) Na ndakai kwene angalizi aakatandalila ivilongano yakalondesya ukutukomelezya.
Yakaiza uku kutukomelezya. Mwangalizi wa ciputulwa akatandalila ivilongano kufika na kuli 20 nu kulutapo maila yaili pa mwaka, nu kwikala pa cilongano conga na conga umulungu onga. Lyene, umwangalizi wa citungu nawe akapita umu viputulwa kufika na kuli 10 nu kulutapo, ala akutandalila ivilongano pamwi nu mwangalizi wa ciputulwa, a lino ndi kwaya ukongano wa ciputulwa, ukaayako umuku onga pa mwaka, ala amaya ali ceyamani wa kulongana kuko. Aonsi kwene yaa yakatwazwa sana lino yakuomvya vino yasambilila; napya ndi yatwala, ya mama yao nayo yakatukomelezya sana. Yakaezya na maka ukuti yamanye ance na ikolo kumwi, nupya yakalonda sana ukuomba naswe umu mulimo wa kusimikila nu kutungulula masambililo ya Baibolo. Angalizi kwene yaa yakaombela pamwi na ya eluda umu mulimo wa kucema nu kutukomelezya, nupya yakapeela malyasi lino tukulongana pa cilongano na lino tuli uku maukongano akalamba.—Milimo 15:35.
Yatusumbako amano. Angalizi aakatandalila ivilongano yasumbako sana amano kuli vino yonsi amu vilongano yakaomba. Yakakomaana na ya eluda na aomvi ya mu cilongano ku kupituluka muli vino icilongano cikulunduluka alino nu kuyazwa pa kuti yaomba ningo. Nakapya, yaka-avwa ya painiya pa kuti yalunduluka umu mulimo wao wa kusimikila, kupya angalizi yaa yatemwa ukumanyana na aatandike likwene ukulongana pamwi nafwe nu kuvwa vino yakulunduluka muli ukapepa. Cila-mwangalizi akaipeelesya ukuya ‘muomvi unji kukutwazwa.’ (2 Kolinto 8:23) Tulinzile ukuyakolanya aonsi yaa pakuti nafwe tutwalilile mu utailo nu kuombela Leza.—Ayebulai 13:7.
U mulandu ci uno kwayela angalizi aakatandalila ivilongano?
Mungacita uli pakuti mwasambilila ivingi ndi angalizi yaa iza apa cilongano?
bem_Latn bem_Latn bem_Latn bem_Latn bem_Latn bem_Latn tum_Latn